da en da nl ca da da da es da da da da da da da da da da da da da da da da da da da da da da da da da da da en en da da sk da da da da da de da da da da da da da da da da da da da nl da en da da es nl da
Dyrevelfærd kan blive centralt valgtema | Dyrenes Beskyttelse
12.9.2022 05:00:00 CEST | Dyrenes Beskyttelse
Halvdelen af danskerne mener, at dyrevelfærd er vigtigt, når de skal sætte deres kryds ved det kommende folketingsvalg, viser ny undersøgelse.
For at se dette indhold fra pxl.host, så skal du give din accept på toppen af denne side.Når danskerne meget snart skal sætte deres kryds til folketingsvalget, kan det med al sandsynlighed være ud for en kandidat eller et parti med en stærk dyrevelfærdspolitik, viser ny måling af et repræsentativt udsnit af den danske befolkning, som Epinion har foretaget for Dyrenes Beskyttelse. Halvdelen af danskerne svarer, at dyrevelfærd er vigtigt eller meget vigtigt, når de skal stemme ved det kommende folketingsvalg, og det er en markant fremgang i forhold til sidste valg, hvor lidt over hver tredje svarede det samme.
”Kigger vi på landbrugsdyrene, står vi midt i en regulær dyrevelfærdskrise, og det tror jeg efterhånden er ved at gå op for de fleste. Dødeligheden har aldrig været højere i svinestaldene, 85 procent af æglæggende høns har brækkede brystben, eksporten af spædekalve på lange dyretransporter stiger, turbokyllinger vokser hurtigere end nogensinde før, stort set alle pattegrise halekuperes fortsat, færre køer kommer på græs og listen bliver ved og ved. Folketinget har ikke vedtaget én eneste konkret forbedring af forholdene for landbrugsdyrene i denne regeringsperiode. Derfor glæder det mig rigtig meget, at danskerne vil sætte deres kryds der, hvor det kan gøre en forskel for dyrene,” siger Britta Riis, direktør for Dyrenes Beskyttelse.
For at se dette indhold fra pxl.host, så skal du give din accept på toppen af denne side.Stor opbakning til konkrete dyrevelfærdsforbedringer
Dyrenes Beskyttelse har også spurgt befolkningen, hvad de mener om en række konkrete forbedringer, som Folketinget kan vedtage for landbrugsdyrene. Også her er der overvældende opbakning til bedre forhold for dyrene. For eksempel er tre ud af fire danskere helt eller delvist enige i, at de hurtigvoksende slagtekyllinger, også kaldet turbokyllinger, skal forbydes, og mens detailhandlen for længst har udfaset buræg, så lever omkring en halv million danske høns stadig i burene gemt væk fra dagens lys. Det ønsker tre ud af fire danskere også at få sat en stopper for.
”Danskerne har talt; de vil have politikerne til at gribe ind og sikre ordentlige forhold for de over 200 millioner svin, kvæg og fjerkræ, som hvert år bliver slagtet eller eksporteret af danske landmænd. For slet ikke at nævne de mange millioner fisk i hav- og dambrug. I Dyrenes Beskyttelse kæmper vi hver dag dyrenes sag for at få landets politikere til at indføre bedre forhold. Politikere, som er valgt til at føre den politik, som deres vælgere ønsker. Jeg håber, der bliver lyttet inde på Christiansborg, for problemerne med dyrevelfærden tårner sig op,” siger Britta Riis.
Undersøgelsen er udført af Epinion for Dyrenes Beskyttelse på baggrund af i alt 2.101 gennemførte interview med repræsentativt udvalgte danskere over 18 år i perioden 20. juli – 3. august 2022.
71 pct. af danskerne er helt eller delvist enige i, at buræg bør forbydes. 10 pct. er helt eller delvist uenige.
42 pct. mener, at minkavl helt skal forbydes i Danmark. 33 pct. er helt eller delvist uenige.
67 pct. af danskerne er helt eller delvist enige i, at fiksering af søer i farestalden bør forbydes. 10 pct. er helt eller delvist uenige.
67 pct. af danskerne er helt eller delvist enige i, at der skal indføres forbud mod lange transporter af danske spædekalve. 10 pct. er helt eller delvist uenige.
73 pct. af danskerne er helt eller delvist enige i, at alle køer skal på græs. 10 pct. er helt eller delvist uenige.
76 pct. af danskerne er helt eller delvist enige i, at hurtigtvoksende kyllinger, også kaldet turbokyllinger, skal forbydes. 8 pct. er helt eller delvist uenige.
63 pct. af danskerne er helt eller delvist enige i, at strafferammen for dyreværnssager skal hæves til 6 års fængsel. 12 pct. er helt eller delvist uenige.
60 pct. af danskerne er helt eller delvist enige i, at der skal indføres velfærdstilsyn for alle fisk i akvakultur. 9 pct. er helt eller delvist uenige.
Er der en politiker til stede?
Siden valget i 2019 har Folketinget ikke gennemført én eneste konkret forbedring af forholdene for landbrugsdyrene. Det viser Dyrenes Beskyttelses gennemgang. Dyrenes Beskyttelse holder politikerne op på, hvornår der kommer reelle forbedringer for dyrene. Følg valgdækningen på www.huskdyrene.dk
Britta RiisDirektør for Dyrenes Beskyttelse
Medievagten i Dyrenes Beskyttelse
Dyrenes Beskyttelses medievagt er tilgængelig døgnet rundt for henvendelser pr. mail eller telefon (modtager ikke SMS)
Information om Dyrenes Beskyttelse
33 28 70 00https://www.dyrenesbeskyttelse.dk/
Vi hjælper dyr i nød, stopper overgreb mod dyr og kæmper for et respektfuldt og bæredygtigt forhold mellem dyr, mennesker og natur.
Følg pressemeddelelser fra Dyrenes Beskyttelse
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Dyrenes Beskyttelse
Fortsat minkavl er forkasteligt23.9.2022 11:58:04 CEST | Pressemeddelelse
Blot dagen efter forbuddet mod buræg misser regeringen chancen for at forebygge dårligt dyrevelfærd ved at lade minkfarme åbne igen. En rigtig trist dag, lyder det fra Dyrenes Beskyttelse.
Farvel til burhøns hæver bundniveauet for dyrevelfærd22.9.2022 06:10:00 CEST | Pressemeddelelse
Det endelige farvel til danske buræg får ros af Dyrenes Beskyttelse. Det er en sejr for aktivistiske forbrugere, detailhandlen og Dyrenes Beskyttelse – samt millioner af burhøns
Ikke plads til flere katte: Internater mangler desperat adoptionsfamilier22.9.2022 04:00:00 CEST | Pressemeddelelse
Dyrenes Beskyttelses ti internater er fyldt op med katte, men adaptionsfamilierne udebliver. Internatchef er bekymret for, at kattene strander på internaterne på grund af danskernes stigende leveomkostninger.
Svært at stole på svinebønders nye plan20.9.2022 06:00:00 CEST | Pressemeddelelse
Landbruget er klar med en ny plan for bedre dyrevelfærd for millioner af svin. Men branchens frivillige tiltag har tidligere fejlet fælt. Derfor opfordrer Dyrenes Beskyttelse til politisk indgreb
De usynlige dyr i Folketinget14.9.2022 12:52:57 CEST | Pressemeddelelse
Hvor var I? Siden valget i 2019 har Folketinget ikke gennemført en eneste konkret forbedring af forholdene for landbrugsdyrene. Det viser Dyrenes Beskyttelses gennemgang. Organisationen har spurgt politikerne, hvor de har været for de over 200 millioner dyr, som lægger liv til vores mad hver eneste dag.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022